สถานีสำโรง

สถานีสำโรง เป็นสถานีรถไฟฟ้าในอำเภอเมืองสมุทรปราการ จังหวัดสมุทรปราการ ในเส้นทางรถไฟฟ้าบีทีเอส สายสุขุมวิท และรถไฟฟ้าสายสีเหลือง

สถานีสำโรง () เป็นสถานีรถไฟลอยฟ้าในเส้นทางรถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท ช่วงแบริ่ง-สมุทรปราการ ระยะทาง 12.8 กิโลเมตร โดยยกระดับเหนือถนนสุขุมวิท บริเวณสะพานข้ามคลองสำโรง เป็นสถานีต้นทางของในเส้นทางช่วงแบริ่ง-สมุทรปราการ และเป็นสถานีแรกที่ระบบรถไฟฟ้าบีทีเอสจะเข้าสู่พื้นที่จังหวัดสมุทรปราการ

ถนนสุขุมวิท ระหว่างสะพานข้ามคลองสำโรง และสามแยกเทพารักษ์ ในพื้นที่ เทศบาลตำบลสำโรงเหนือ (ตำบลสำโรงเหนือ) อำเภอเมืองสมุทรปราการ จังหวัดสมุทรปราการ

บริเวณสถานีสำโรงนี้เป็นจุดเชื่อมต่อการเดินทางที่สำคัญจุดหนึ่งของสมุทรปราการ เนื่องจากเป็นย่านการค้าแหล่งใหญ่ มีชุมชนอย่างหนาแน่น มีแยกเทพารักษ์ที่เชื่อมต่อไปยังถนนศรีนครินทร์ และอำเภอบางพลี ใกล้กันยังมีแยกปู่เจ้าสมิงพรายที่สามารถเชื่อมไปยังแม่น้ำเจ้าพระยา, ท่าน้ำปู่เจ้าสมิงพราย, อำเภอพระประแดง, ฝั่งธนบุรี รวมถึงถนนพระราม 3 ซึ่งเชื่อมต่อมายังจังหวัดสมุทรปราการได้ด้วยสะพานวงแหวนอุตสาหกรรม

นอกจากนี้ ในอนาคตสถานีสำโรงยังอาจใช้เป็นจุดเชื่อมต่อการเดินทางกับโครงการรถไฟฟ้าสายสีเหลืองบริเวณแยกเทพารักษ์ และปู่เจ้าสมิงพราย

ในช่วงแรกของการเปิดให้บริการส่วนต่อขยายแบริ่ง - เคหะสมุทรปราการ บีทีเอสซี จะแยกเดินรถในช่วงหมอชิต - สำโรง - เคหะฯ ขาดจากกัน กล่าวคือขบวนรถที่มาจากสถานีแบริ่งจะเข้าจอดและสิ้นสุดการให้บริการที่ชานชาลาที่ 2 (มุ่งหน้าสถานีหมอชิต) ผู้โดยสารที่ต้องการเดินทางต่อไปสถานีเคหะฯ จะต้องเปลี่ยนขบวนรถไปชานชาลาที่ 1 (มุ่งหน้าสถานีเคหะฯ) และเช่นเดียวกัน ขบวนรถที่มาจากสถานีปู่เจ้าจะเข้าจอดและสิ้นสุดการให้บริการที่ชานชาลาที่ 1 (มุ่งหน้าสถานีเคหะฯ) ผู้โดยสารที่ต้องการเดินทางต่อไปสถานีหมอชิต จะต้องเปลี่ยนขบวนรถไปชานชาลาที่ 2 (มุ่งหน้าสถานีหมอชิต) ทั้งหมด

และในบางช่วงเวลา ได้แก่ เวลา 7.00-9.00 น. และ 17.00-20.00 น. รถไฟฟ้าจะมีการแบ่งการเดินรถออกเป็นสองสถานีปลายทาง คือสถานีแบริ่ง และสถานีสำโรง ผู้โดยสารที่เดินทางมากับขบวนรถสถานีปลายทางแบริ่ง จะต้องเปลี่ยนขบวนรถใหม่ที่สถานีบางนาเพื่อเดินทางเข้าสถานีสำโรงเพื่อสิ้นสุดและ/หรือเปลี่ยนทางไปสถานีเคหะฯ ต่อไป ส่วนทุกวันเสาร์-อาทิตย์ และวันหยุดนักขัตฤกษ์ จะมีรถวิ่งเข้าสถานีสำโรง 3 ขบวน และตามด้วยเข้าแบริ่ง 1 ขบวนตลอดทั้งวัน

เนื่องจากสถานีสำโรงทำหน้าที่เป็นสถานีชุมทางสำหรับเปลี่ยนขบวนรถข้ามสายระหว่างช่วงหมอชิต - สำโรง กับช่วงเคหะฯ - สำโรง ผู้โดยสารที่มาจากสถานีแบริ่งและสถานีปู่เจ้า ที่ต้องการเดินทางต่อไปยังสถานีหมอชิตและสถานีเคหะฯ จะต้องใช้ชานชาลาร่วมกับผู้โดยสารที่มาจากสถานีรายทาง โดยผู้โดยสารจะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน

อนึ่ง ขบวนรถฝั่งมุ่งหน้าไปหมอชิต มีความถี่ในการให้บริการตามปกติที่ 4-8 นาที/ขบวน และขบวนรถมุ่งหน้าไปเคหะฯ มีความถี่ในการให้บริการตามปกติที่ 10 นาที/ขบวน

กว้าง 22.6 เมตร ยาว 150 เมตร มีช่วงพื้นที่รองรับรางรถไฟยาว 135 เมตร ประกอบด้วยชั้นจำหน่ายตั๋ว และชั้นชานชาลา โดยชานชาลาจะเป็นแบบชานชาลากลาง (Island Platfrom) มีประตูกั้นชานชาลาแบบ Half Height Platform Screen Doorsเป็นรูปคลองสำโรง สี่อถึงย่านสำโรง เน้นใช้สีเขียว ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออกจุดรวมพล อยู่ที่ ทางออก 2 บริเวณหน้าไปรษณีย์สำโรง และ ทางออก 3 บริเวณหน้าสถานีตำรวจภูธรสำโรงเหนือ

สนข. และกรมทางหลวงได้พิจารณาหารือร่วมกัน เพื่อปรับปรุงกายภาพของถนน ได้แก่การเพิ่มช่องจราจรถนนสุขุมวิทบริเวณแยกจาก 6 เป็น 8 ช่องจราจร และขยายสะพานข้ามคลองสำโรงจาก 4 เป็น 6 ช่องจราจร โดยไม่สร้างสะพานลอยข้ามแยก ทำให้สถานีสำโรงยังคงมีตำแหน่งที่สะดวกต่อการเชื่อมต่อของผู้ใช้บริการขนส่งมวลชน และไม่ต้องยกสถานีสูงเกินไป แต่มีความจำเป็นที่จะต้องรื้อถอนตึกด้านข้างเพื่อทำการขยายถนน ซึ่งได้มีการต่อต้านจากประชาชนในย่านสำโรง โดยขึ้นป้ายประท้วงและบอกให้สร้างได้โดยไม่ต้องขยายถนน ซึ่งในความเป็นจริงแล้วถ้าไม่ทำการขยายถนนเสียก่อนจะทำให้การจราจรติดขัดมากขึ้นไปอีก

สถานีสำโรง () เป็นโครงการสถานีรถไฟฟ้ารางเดี่ยวในเส้นทางรถไฟฟ้าสายสีเหลืองโดยจะยกระดับเหนือสามแยกถนนเทพารักษ์ บริเวณถนนเทพารักษ์ตัดถนนสุขุมวิท ในพื้นที่ตำบลเทพารักษ์ อำเภอเมืองสมุทรปราการ จังหวัดสมุทรปราการ
ถนนเทพารักษ์ ใกล้สามแยกตัดถนนสุขุมวิท